CELEX: 62019TN0007
Language: hu
Date: 2019-01-04 00:00:00
Title: T-7/19. sz. ügy: 2019. január 4-én benyújtott kereset – Scandlines Danmark és Scandlines Deutschland kontra Bizottság

25.2.2019   
            
            
               HU
            
            
               Az Európai Unió Hivatalos Lapja
            
            
               C 72/41
            
         
      2019. január 4-én benyújtott kereset – Scandlines Danmark és Scandlines Deutschland kontra Bizottság
      (T-7/19. sz. ügy)
      (2019/C 72/53)
      Az eljárás nyelve: angol
      
         Felek
      
      
         Felperesek: Scandlines Danmark ApS (Koppenhága, Dánia) és Scandlines Deutschland GmbH (Hamburg, Németország) (képviselő: L. Sandberg-Mørch ügyvéd)
      
         Alperes: Európai Bizottság
      
         Kérelmek
      
      A felperesek azt kérik, hogy a Törvényszék:
      
                  —
               
               
                  semmisítse meg az SA.51981 (2018/FC) állami támogatásról szóló, 2018. szeptember 28-i C(2018) 6268 final vitatott határozatot;
               
            
                  —
               
               
                  a Bizottságot kötelezze a költségek viselésére.
               
            
         Jogalapok és fontosabb érvek
      
      Keresetük alátámasztása érdekében a felperesek hét jogalapra hivatkoznak.
      
                  1.
               
               
                  Első jogalap: a Bizottság tévesen alkalmazta a jogot, amikor megállapította, hogy az A/S Femern Landanlægnek biztosított állami kezességvállalásokat az Építési Határozat engedélyezte, és azok nem minősülnek állami támogatásnak.
               
            
                  2.
               
               
                  Második jogalap: a Bizottság tévesen alkalmazta a jogot, amikor megállapította, hogy a Tervezési Határozatban engedélyezett 500 millió DKK-n felüli 10 millió DKK összegű tőkeinjekció formájában nyújtott támogatás összeegyeztethető a belső piaccal.
               
            
                  3.
               
               
                  Harmadik jogalap: a Bizottság tévesen alkalmazta a jogot, amikor megállapította, hogy a Femern A/S és az A/S Femern Landanlæg részére nyújtott állami kölcsönöket az Építési Határozat engedélyezte, továbbá hogy az A/S Femern Landanlæg részére nyújtott kölcsönök nem minősülnek állami támogatásnak, míg a Femern A/S részére nyújtott kölcsönök összeegyeztethetők a belső piaccal.
               
            
                  4.
               
               
                  Negyedik jogalap: a Bizottság tévesen alkalmazta a jogot, amikor megállapította, hogy az 1 445 millió DKK költségvetésen felül nyújtott állami kölcsönöket a Tervezési Határozat engedélyezte, továbbá hogy azok olyan állami támogatásnak minősülnek, amely összeegyeztethető a belső piaccal.
               
            
                  5.
               
               
                  Ötödik jogalap: a Bizottság tévesen alkalmazta a jogot, amikor megállapította, hogy az adókedvezmények nem minősülnek állami támogatásnak.
               
            
                  6.
               
               
                  Hatodik jogalap: a Bizottság megsértette azt a kötelezettségét, hogy megindítsa az EUMSZ 108. cikk (2) bekezdésében szabályozott hivatalos vizsgálati eljárást.
               
            
                  7.
               
               
                  Hetedik jogalap: a Bizottság megsértette az EUMSZ 296. cikkben előírt indokolási kötelezettségét.